तीन रहवासी झोंपड़ों और दो छप्पर में लगी आग, दो लाख का नुकसान
सिर्फ वही नकारात्मक खबरंे, जो अापको जानना जरूरी है।
बूड़सू. आगमें जलकर खाक हुए कच्चे झोंपड़े एवं छप्पर।
भास्कर संवाददाता | बूड़सू
बूड़सूगांव सरहद स्थित तीन रहवासी कच्चे झोंपड़ों एवं दो कच्चे छप्पर में शनिवार रात करीब 11 बजे अज्ञात कारणों से आग लग गई। आग से घरेलू सामान, कपड़े-बिस्तर, जरूरी दस्तावेज, कृषि औजार, आभूषण जलने से करीब दो लाख का नुकसान हो गया। झोंपड़ों में सो रहे परिवार के लोगों की समय पर जाग हो जाने से कोई जनहानि नहीं हुई। सुबह बूड़सू पटवारी जोराराम मौके पर पहुंचे और मौका-मुआयना कर नुकसान का आकलन किया। जानकारी अनुसार बूड़सू सरहद पर भरनाई रोड स्थित ढाणी में बीरमाराम पुत्र जेठाराम जाट के रहवासी कच्चे झोंपड़ों में देर रात आग लग गई। झोपड़ी में सो रहे परिवार के लोगों को आग लगने का आभास होते ही सभी दौड़कर झोंपड़ों से बाहर गए। अंदर बंधी हुई बकरियों को भी तत्परता दिखाते हुए बाहर निकाल दिया। तीनों झोंपडिय़ां और दोनों छप्पर पास-पास होने के कारण एक के बाद एक में आग लग गई। आग की लपटे देखकर आसपास के लोग मौके पर पहुंचे और आग बुझाने के प्रयास किए मगर आग इतनी फेल चुकी थी कि सारा सामान जल गया। पटवारी ने बताया कि पीड़ित बीरमाराम के बताए अनुसार करीब दो लाख रुपए का नुकसान हो गया।
पड़ोसियोंके घर गुजारी रात
आगके बाद झोपड़े जल जाने से पीड़ित परिवार ने पड़ोसियों के घर रात गुजारी। सुबह जानकारी मिलने पर पूर्व पंचायत समिति सदस्य महावीर कुंकणा, बूड़सू पटवारी जोराराम मौके पर पहुंचे और आग से हुए नुकसान की जानकारी लेकर मौका रिपोर्ट तैयार की। इस संबंध में मकराना पुलिस थाने में रिपोर्ट पेश की गई।
hin_Deva hin_Deva hin_Deva bho_Deva hin_Deva awa_Deva hin_Deva